open-index/open-wikipedia-markdown huggingface dataset:
Teki Tartari

**Teki Tartari** (1933–2007). Zooteknik, profesor shqiptar, anëtar i Akademisë së shkencave.
## Jetëshkrim
Teki Tartari lindi në fshatin Vranisht të Vlorës në 16 janar të vitit 1933 dhe shkollën shtatëvjeçare e mbaroi në qytetin e Vlorës. Teknikumin Bujqësor e përfundoi me rezultate të shkëlqyera në Tiranë. Profesor Teki Tartari mbaroi Akademinë e Shkencave Bujqësore “Georgi Dimitrov” në Sofje në 1955, duke ndjekur njëkohësisht dhe Fakultetin e Filozofisë. Punoi në Institutin e Lartë Bujqësor si pedagog, përgjegjës i katedrës së gjenetikës dhe dekan i Fakultetit të Zooteknisë (1955–1962) e më pas si drejtor i Institutit të Kërkimeve të Zooteknikës (1972–1975), në Institutin e Blegtorisë (1975–1978), drejtor i Qendrës së Kërkimeve Biologjike (sot IKB, 1978–1993). Është autor i tekstit “Gjenetika” (1961, 1967, 1972, 1984), i librit “Rritja e gjedhit” (1964, bashkautor) dhe i një varg monografish si: “Hibridizimi për prodhim mishi në gjedhë, dhen e shpendë” (1984), “Gjenetika e tipareve sasiore” (1987), “Transformimi gjenetik i kulturave bujqësore” (2002, bashkautor). Ka studiuar dhe zbatuar në praktikën blegtorale të vendit kryqëzimet për prodhimin e qumështit tek lopët dhe kryqëzimet industriale për prodhim mishi tek gjedhët e dhentë, për krijimin dhe përhapjen e grurit transformant në disa mijëra ha. 
## Nderime
Është dekoruar me Urdhrin “Mjeshtër i Madh i Punës”, ka marrë titullin “Punonjës i Shquar i Shkencës dhe i Teknikës” dhe “Çmimin e Republikës” të shkallës së parë.

## Referime
Spiridon Kacarosi

**Spiridon Kacarosi** (Shkodër, 5 shtator 1891 - 6 mars, 1966) ka qenë ndër kryetarët e shërbimit sekret gjatë mesit të Luftërave Botërore. 
## Biografia 
Ka prejardhje nga fisi i Suljotëve, transferuar në Korfuz. Gjyshi i tij erdhi në Shkodër në vitin 1845. Arsimin fillor dhe atë të mesëm e kreu në vendlindje. Studjoi dhe dha provime në një shkollë të lartë tregtare. Më 1911 mbështeti malësorët në kryengritjen e tyre kundër qeverisjes xhonturke, periudhë kur edhe njihet me Terenc Toçin, i dërguar nga Italia prej Riçioti Garibaldit.

Në bashkëpunim me Toçin në vitet 1913-21 botuan të përkohshmen *Taraboshi*. Më 1914 ishte me gradën nëntoger në ushtrinë kombëtare. Më 1920 ishte sekretar i zyrës së  financës në Krujë. Më 1922-1923 qe kryesekretar i Prefekturës së Shkodrës, më pas deri më 1925 qe nënprefekt në Mirditë - përpos periudhës së qeverisë Noli dalur nga *Lëvizja e Qershorit*. Përkrahu Zogun kur u rikthye dhjetorin e 1924; më 1926 u emërua nënprefekt në Përmet, 1927-28 prefekt në Dibër. Më pas me detyra në Ministrinë e Punëve të Brendshme e në vitin 1930 nënprefekt e kryetar bashkie në Sarandë. Më 1930-1935 qe kryetar i Zyrës Sekrete në Ministrinë e Brendshme, ndërsa në vitet 1935-37 drejtor i Korrespodencës po në ministri. Më 1937-1944 qe sekretar i përgjithshëm i Ministrisë së Ekonomisë Kombëtare.

U internua në Fier në vitet 1954-1959 dhe më pas jetoi në Shkodër, deri kur ndërroi jetë më 6 mars 1966.

## Referime
Kastriot Çipi

**Kastriot Çipi**, regjisor, publicist e përkthyes dramash, aktivist për teatrin dhe ish Drejtor i Teatrit Kombëtar të Komedisë. U lind në Tiranë më 1968.  Studioi regji teatri në Akademinë e Arteve në Tiranë, nga ku u diplomua më 1994 me vënien në skenë të “Andromakës” së Rasinit, me studentët diplomantë të degës së dramës.  Gjatë kohës së studimeve pati disa përvoja si asistent regjisor në Teatrin Kombëtar, përkthyes dramash e publicist.

Më 1993 filloi punën si asistent regjisor me kohë të plotë në Studion Alba Film, duke u angazhuar në tre filma artistikë dhe duke interpretuar dy role episodike. Vazhdoi të shkruajë herë pas here artikuj nëpër gazeta dhe më pas u bë redaktor i filmit dhe televizionit në gazetën e përjavshme AKS. Në gjysmën e dytë të viteve ’90, ndoqi disa kurse trajnimi, seminare e rezidenca për regji dhe menexhim teatri në Angli, ShBA, Gjermani, Kroaci, Bullgari e Maqedoni. Në vitet 1999 dhe 2002 punon përkohësisht si nëndrejtor i Teatrit Kombëtar, ndërsa në periudhën midis merr pjesë aktivisht në debatet për Ligjin për Teatrin dhe rikonstruksionin e Teatrit Kombëtar.

Vitet e fundit Çipi i përkushtohet më fort krijimtarisë se sa menaxhimit dhe publicistikës. Ve në skenë në Teatrin Kombëtar dramën “Histori Zooparku” të Edward Albee (2003) dhe komedinë “Cilindri” të Eduardo De Filipo (2004), në Teatrin e Operas e Baletit operan “Një vjeshtë me stuhi” të Dhora Lekës (2005), në Teatrin Shqiptar të Shkupit komedinë “Brekët”, përshtatur nga teksti origjinal i Carl Sternheim (2006) dhe sërish në Teatrin Kombëtar produksionin privat të komedisë së Miro Gavran “Burri i gruas sime” (2007) dhe së fundi të tekstit "Letra dashurie" të A. R. Gurney.

Përkthen, përveç dramave që vë vetë në skenë, edhe dramat “Kontrata” e “Striptiza” të Slawomir Mrozek, “Profesioni më i vjetër” të Paula Vogel, “Shiriti i fundit i Krapit” nga Samuel Beckett, “Kthesa” nga Tankred Dorst, “Togeri i Inishmorit” nga Martin McDonagh etj. Krijon dhe mirëmban bazën e të dhënave në Internet Albtheatre.com dhe bashkëpunon me projektin ArtistetShqiptare.com.  Në vitin 2008 organizoi Festivalin “Vera e Adriatikut” (vera-adriatikut.com), ndërsa në vitin 2010 ishte regjisor i edicionit të parë të Festivalit "Shqipëria është kulturë" që u zhvillua në Apoloni.

Në korrik 2011 filloi punën si drejtor i Teatrit Kombëtar të Komedisë, në Tiranë, i cili u përurua në 17 dhjetor 2011.
Artan Fuga

**Artan Fuga **është anëtar i Akademisë së Shkencave të Republikës së Shqipërisë.

Diplomuar në filozofi në Universitetin e Tiranës në vitin 1978.  Në vitet 1981 - 1997 ka punuar në Fakultetin e Shkencave Politike dhe Juridike (më vonë Fakulteti i Shkencave Sociale) si pedagog, përgjegjës i sektorit shkencor të filozofisë dhe të sociologjisë, përgjegjës i katedrës së historisë së filozofisë dhe më pas si përgjegjës i departamentit të filozofisë e sociologjisë.

Në periudhen 1998 - 2003 punoi si lektor pranë departamentit të sociologjisë të Universitetit Paris - X - Nanterre në Francë.

## Libra të shkruar 
Artan Fuga është autor i shumë librave në fushën e filozofisë, sociologjisë, komunikimit dhe publicistikës, 
*”Kritika e filozofisë borgjeze” (Shtepia botuese e Librit Universitar,Tirane)
* "Shtigje drejt guvës së gjarpërit" (Ora, Tiranë, 2002)
* "Ikja nga kompleksi i Rozafës" (Dukagjini, Peje, 2000); 
* "Majtas Jo Djathtas" (Ora, Tiranë, 2003); 
* "Shoqëria periferike" (Ora, Tiranë, 2004); 
* "Lexime në komunikim" (Ora, Tiranë, 2005); 
* "Rrota e Mundimit" ( Duda, Tiranë, 2007); 
* "L'Albanie entre la pensée totalitaire et la raison fragmentaire" (L'Harmatan, Paris, 1998); 
* "Identités périphériques en Albanie" (L'Harmatan, Paris 2000); 
* "Les mots dans communication politique en Albanie" (L'Harmatan, Paris, 2003).

## Shënime dhe referenca
Edmond Tupja

**Edmond Tupja** është përkthyes dhe shkrimtar shqiptar, ka lindur në Tiranë në vitin 1947. Pasi kreu studimet në vendlindje, u diplomua për gjuhë e letërsi frënge në Universitetin e Sorbonës, Paris. Fillimisht pedagog në Fakultetin e Historisë e të Filologjisë, pastaj mësues në qytetin e Gramshit, më vonë përkthyes në Tiranë, sot drejton seksionin e përkthimit pranë departamentit të frëngjishtes në Fakultetin e Gjuhëve të Huaja të Universitetit të Tiranës. 

Tupja është autor tekstesh universitare, vëllimesh me poezi e prozë në shqip dhe frëngjisht, leksikograf, publicist e kritik përkthimesh, laureat çmimesh kombëtare e ndërkombëtare, ka shqipëruar vepra të shkrimtarëve francezë: Proust, Gracq, Tournier, Sartre, Giono, Mauroius, Pieyre de Mandiargues, Delerm, Plazy etj. dhe ka përkthyer në frëngjisht autorë shqiptarë si F. Kongoli, I. Kadare, D. Çomo, D. Çuli, B. Shehu dhe S. Çapaliku. 

Si shkrimtar, ai ka botuar disa tituj, shumë prej tyre me temë erotike. Përmendim këtu: “69 variacione për një temë erotike”, “Tingujt e trupit tënd” dhe “Fjalori erotik”. Ai është gjithashtu autor i veprave autobiografike “Mos ik, o ma” dhe “Kur dhimbja premton dashuri”. 

## Botime 
* Trotuaret e trishtimit - 1994
* Rërë e rëndë - 1999
* Këshilla një përkthyesi të ri - 2000
* Fjalor erotik i gjuhës shqipe : dhe të tjera "prapësi" pa aq të kripura (në mos më shumë) - 2004
* Tension i lartë - 2006
* Tingujt e trupit tënd - 2008
* Kur dhimbja premton dashuri - 2009
* Mos ik, o ma - 2010
* 69 variacione për një temë erotike - 2011
* Lufta e fjalorëve - 2012
* Vajzat e ballkonit - 2014
* Album i brengës më të thellë - 2015
* Po shkoj të kap Enisin - 2016
* Fjalor erotik frutash, lulesh e perimesh - 2017
* Kujtimet e një karrigeje - 2019
## Referime
Shkupi (gazetë)

Gazeta e parë që doli në gjuhën shqipe në vilajetin e Kosovës ishte “Shkupi”, e botuar më 29 gusht 1911, e cila konsiderohej edhe si botim i parë periodik në gjuhën shqipe në Kosovë. Në të do të botohen materiale të shumta me tematikë politike, shoqërore, kulturore dhe letrare. Kjo gazetë njëherë ishte edhe organ kombëtar politik e demokratik i Vilajetit të Kosovës. Gazeta që doli në gjuhën shqipe e turqishte, u vu në shërbim të aspiratave demokratike të Lëvizjes Kombëtare për autonomi politike dhe për çlirimin e plotë nga zgjedha pesëqind vjeçare e shtetit osman. Meritë të jashtëzakonshme, kjo gazetë ka dhe për faktin se edhe materialet e karakterit letrar, kishin karakter arsimor dhe kishin përmbajtje demokratike- patriotike, prandaj autorët e këtyre shkrimeve për arsye të caktuara të ndëshkimit eventual nënshkruheshin me pseudonime.

Edhe pse gazeta "Shkupi" ishte mjaft jetëshkurtër, vetëm 34 numra (29 gusht 2011 - 3 tetor 1912) ajo ka një rëndësi të veçantë. Vetë rrethanat historike janë ato që e bëjnë këtë gazetë të veçantë dhe të rëndësishme. Janë vitet e fundit të Perandorisë Osmane dhe vitet kur Ballkani gjendej në një udhëkryq. Botimi i gazetës "Shkupi" duhej të vetëdijësonte masën dhe të shmangte rrezikun e shkombëtarizimit. Lëvizja Kombëtare Shqiptare shtroi para vetes detyra të rëndësishme që nëpërmjet hapjes së shkollave dhe botimit të një gazete në gjuhën shqipe në kryeqendrën e Vilajetit të Kosovës, në Shkup, t’i rezistonte këtyre synimeve.

Kjo gazetë është e rëndësishme nga disa aspekte. Së pari aspekti gjeopolitik i tokave shqiptare, sepse doli në Shkup dhe mban emrin e këtij qyteti, duke e bërë atë një nga qendrat më të rëndësishme. Së dyti gazetaria shqiptare në këto troje nuk mbeti prapa gazetarisë së shteteve fqinje dhe e treta është e rëndësishme për mendimin politik autentik shqiptar.
Virgjil Muçi

**Virgjil Muçi** (Tiranë, 1963) është autor, përkthyes dhe diplomat shqiptar.

## Biografia 
U lind më 1963 në Tiranë. Më 1986 përfundoi studimet e larta për Gjuhë dhe Letërsi në Fakultetin e Historisë dhe Filologjisë, Universiteti i Tiranës, në vitet 1987-1988 ndoqi kursin pasuniversitar për skenarist. Ka punuar në Ministrinë e Kulturës 1998-2000; në Bibliotekën Kombëtare 2006-2010; ministër këshilltar në Ambasadën e Shqipërisë, Otava, Kanada, 2011-’13; drejtor departamenti në Ministrinë e Punëve të Jashtme, 2012-’14; ministër këshilltar në Ambasadën e Shqipërisë në Beograd, pas 2015.

Veprimtaria e tij letrare e artistike është tejet e gjerë dhe e larmishme. Autor i mëse 10 librave që rrokin një krijimtari që zë fill me prozën e shkurtër e të gjatë, për të vijuar më pas me poezinë, kinematografinë dhe, së fundi, edhe në lëmin e kritikës letrare.

Kontributi i tij është i ndjeshëm edhe në fushën e përkthimit e 13 titujve nga gjuhë dhe autorë të ndryshëm, si: Sontag, Lindgren, Bukowski, Albahari, Kagan, Edgar, Rothschild, Dickens, Christie, Candito, Salleo etj.
Gjithashtu ai është aktiv edhe në shtypin e përditshëm e atë periodik me shkrime kryesisht nga fusha e kulturës. 

Për veprën asokohe në dorëshkrim *Piramida e shpirtërave,* u nderua me çmimin Kadare 2018.

## Referime
Ylli Rakipi

**Ylli Rakipi** (lindur më 10 mars 1959) është gazetar dhe drejtues mediash në Shqipëri. Ai është diplomuar në degën Gjuhë-Letërsi.

Në vitin 1992, Rakipi u emërua kryeredaktor i gazetës *Republika*, detyrë që e mbajti për tre vite. Në vitin 1995, ai themeloi gazetën *Albania*, të cilën e drejtoi për rreth 15 vjet.

Në vitin 2014, Rakipi shërbeu si Drejtor i Përgjithshëm i televizionit *Ora News*.

Më 22 janar 2015, ai nisi drejtimin e emisionit politik dhe investigativ *Të Paekspozuarit*, i cili u transmetua fillimisht në *Ora News*. Emisioni është transmetuar gjithashtu në kanalet televizive *News 24*, *Top Channel* dhe aktualisht në *MCN TV*.

Përveç emisionit, Ylli Rakipi është edhe drejtues i platformës mediatike *TPZ.al*.

## Shiko edhe 
* Të Paekspozuarit

## Referenca 
## Referime
Kalaja e Skraparit

Kalaja e Skraparit është një kështjellë mesjetare e ngritur mbi një kodër të lartë në jugperëndim të qytetit Çorovodë. Ajo zotëronte rrugën që kalonte nëpër luginën e Osumit. Kalaja ndodhet në një kodër në formë koni me një lartësi 721 m mbi nivelin e detit. 

Muri rrethues ka një lartësi 0,30 deri në 2 m dhe rrethon një sipërfaqe  rreth 1 ha. Muri i pjesës perëndimore është i lidhur me një nga katër kullat dhe është i ndërtuar me gure mesatare të lidhur me llac gëlqereje i cili ka kokrriza rëre. Trashësia e murit është 2,6 m.

Kalaja njihet në popull edhe si "Kalaja e Gjenevizit". Përmendet për herë të parë me rastin e thyerjes së bullgarëve më 1018 nga bizantinët. Më 1336, kjo kala, sipas kronistit bizantin Joan Kantakuzeni, ra në dorë të malësorëve arbëreshë, gjatë përpjekjeve për të marrë qytetet e vendit që ishin në duart e bizantinëve. Kalaja e Skraparit vazhdoi të përdorej edhe pas pushtimit osman në shek. XVII nga E. Celebiu.

## External links 
* https://www.persee.fr/doc/iliri_1727-2548_1988_num_18_2_1919

## Referime
2008–09 UEFA Liga e Kampioneve

**Uefa Liga e Kampionëve 2008-09** ishte edicioni i 54-të i ligës kryesore Evropiane, dhe edicioni i 17 i Ligës së kampionëve.  Finalja u luajt me 17 Maj 2009 në Stadiumin Olimpiko të Romës, kjo ishte hera e 8-të që finalja e ligës se kampionëve u mbajt ne Itali dhe hera e katërt në Olimpiko të Romës.  Finalja ishte në mes të mbrojtësit të Kampionit Manchester United dhe Barcelonës, ku ndeshjen e fitoi Barcelona me rezultat 2-0, me Golat e Samuel Eto-s dhe Lionel Messi-s dhe kështu siguruan titullin e trefishtë në një sezon.  Cyprus's Anarthosis dhe BATE nga Bjellorusia ishin ekipet e para nga Shteti i tyre qe arritën te futen në këtë gare.  Poashtu edhe CFR Cluj dhe kampioni i Rusisë Zeniti ishin ekipet debutuese ne këtë lige evropiane.

## Faza e grupeve 
Shorti për fazën e grupeve u hodh më 28 gusht 2008 ne Grimaldi Forum te Monakos.

### Grupi A 
|

|}

### Grupi B 
|

|}

### Grupi C 
|

|}

### Grupi D 
|

|}

### Grupi E 
|

|}

### Grupi F 
|

|}

### Grupi G 
|

|}

### Grupi H 
|

|}

## Faza e eliminimit 
Që nga rundi i pare i kësaj fazë e deri ne gjysme finale ekipet kane luajtur dy ndeshje njërën vendas dhe njërën mysafir.

### Qerek Finalja 
***gm** - rregulla e golit si mysafir
***p**- pas ekzekutimit te penalltive
George Bernard Shaw

**George Bernard Shaw** (Dublin, 26 korrik 1856 - Ayot St. Lawrence, 2 nëntor 1950), dramaturg anglo-irlandez. 

Në Dublin mësoi për ndihmës të shitësit, a më 1876 shpërngulet për në Londër. Është marrë me muzikë dhe kritikë të teatrit, ndërsa më 1925 është fitues i Çmimit Nobel për Letërsi. "Pygmalion", tregim me temë dashuri-linguistikë për profesorin Higgins dhe Elizi Doolitle, sigurisht se është pjesa më e mirë dhe më e njohur teatrore e G.B.Shawit, por përveq këtyre komedive, ka shkruar edhe drama qytetare në stilin ibsenovian duke e kritikuar moralin falso. Mjeshtër i gjuhëve të ndërsjella dhe paradokseve.

## Vepra 
### Teatër 
* Plays pleasant (1898)
** Arms and the man (1894)
** Candida (1898)
** The man of destiny (1898)
** Kësaj asnjëherë nuk i dihet (You never can tell); (1898)

* Plays Unpleasant:
** Widower's Houses (1892) – drama e parë e tij
** The Philanderer (1905)
** Profesioni i zonjës (Mrs. Warren's Profession); (1894)

* Mësuesi i djallit (The Devil's Disciple; 1897)
* Cezari dhe Kleopatra (Caesar And Cleopatra); (1901)
* John Bull's Other Island (1904)
* Major Barbara (1905)
* Njeriu dhe supermeni (Man and superman); (1905)
* Mjeku në dilemë (Doctor's dilemma; 1906)
* Androklo dhe luani (Androcles and the Lion; 1912)
* Pygmalion (1913)
* The Apple Cart (1929)

### Të tjerat 
* Commonsense about the War (1914)
* The Intelligent Woman's Guide to Socialism and Capitalism (1928)
* The Black Girl in Search of God (1932)

## Lidhje të jashtme 
* 
* George Bernard Shaw at IBDb.com
* George Bernard Shaw 1937 color portrait by Madame Yevonde
* Works of George Bernard Shaw  at HolyeBooks.org
* Bernard Shaw papers at LSE Archives 
* Man & Cameraman, the photographic collection of GB Shaw at LSE Archives 
* George Bernard Shaw blog photographs featured from the Man and Cameraman project at LSE Archives
* 1927 film made in Phonofilm at SilentEra
* 1928 film made in Movietone at SilentEra
* International Shaw Society, includes a chronology of Shaw's works 
* The Shaw Society, UK, established in 1941
* The Bernard Shaw Society, New York
* Shaw Chicago Theater A theater dedicated to the works of Shaw & his contemporaries.
* Shaw Festival Niagara-on-the-Lake, Ontario, Canada theatre that specializes in plays by Bernard Shaw and his contemporaries and plays about his era (1856–1950)
* *The Nobel Prize Biography on Shaw*, From Nobel Lectures, Literature 1901–1967, Editor Horst Frenz, Elsevier Publishing Company, Amsterdam, (1969).
* https://web.archive.org/web/20140330054642/http://www.lib.uoguelph.ca/resources/archival_%26_special_collections/the_collections/dan_laurence_collection.cfm Dan H. Laurence/Shaw Collection] in the University of Guelph Library, Archival and Special Collections, holds more than 3,000 items related to his writings and career
** George Bernard Shaw Timeline
* Projekt Gutenberg *online* vepra
Gryka e Kaçanikut

**Gryka e Kaçanikut** (serbisht: Качаничка клисура *Kačanička klisura*) është grykë natyrore malore si dhe simbol i historisë shqiptare. Ajo është një nga formacionet natyrore më të rëndësishme në Kosovë, me vlera të shumta historike, gjeografike dhe kulturore.

## Vështrim 
Gryka e Kaçanikut shtrihet në jug të Kosovës, midis qytetit të Kaçanikut dhe kufirit me Maqedoninë e Veriut, duke ndarë Malet e Sharrit në perëndim nga Mali i Karadakut në lindje. Lumi Lepenc përshkon këtë grykë, duke krijuar një korridor natyror që ka qenë rrugë kyçe për lidhjen e Kosovës me rajonet jugore të Shkupit. Përmes saj kalojnë rruga nacionale dhe hekurudha që lidhin Ferizajn me Shkupin.​

Gryka ka qenë skenë e betejave të rëndësishme gjatë historisë. Në vitin 1910, gjatë Kryengritjes Shqiptare, forcat e udhëhequra nga Idriz Seferi i bënë rezistencë ushtrisë osmane në këtë vend, duke e kthyer Grykën e Kaçanikut në simbol të qëndresës kombëtare. Kjo ngjarje është e njohur në histori me emrin Beteja e Grykës së Kaçanikut.​

Një element interesant është "Guri i Shpuem" ose "Vrima", një formacion shkëmbor me një vrimë natyrore, i cili lidhet me legjendat e kreshnikëve, të cilët thuhet se kanë luftuar në këtë vend. Kjo legjendë është pjesë e folklorit lokal dhe pasqyron rëndësinë kulturore të Grykës së Kaçanikut.

Pas Luftës së Dytë Botërore, në Kaçanik u themelua Shoqëria Kulturore Artistike "Përparimi", e cila më vonë u pasua nga SHKA "Gryka e Kaçanikut". Kjo shoqëri ka luajtur një rol të rëndësishëm në ruajtjen dhe promovimin e traditave kulturore shqiptare, duke organizuar festivale dhe aktivitete artistike që kanë përfshirë këngë, valle dhe folklor lokal. Në vitin 2004, SHKA "Gryka e Kaçanikut" u zyrtarizua dhe vazhdon të jetë një nga shoqëritë më aktive në rajon. 

Gryka e Kaçanikut është më shumë se një formacion natyror; ajo përfaqëson identitetin dhe qëndresën e popullit shqiptar. Në ditë të veçanta, rruga përmes Grykës së Kaçanikut stoliset me flamuj kombëtarë, duke e kthyer atë në një shfaqje të krenarisë dhe unitetit popullor.

## Teksti i këngës 
## Shiko dhe 
* Kaçaniku
* Komuna e Kaçanikut

## Lidhje të jashtme 
* Kushtetuta e Kaçanikut
* Historiku i shkurtë i SHKA (Shoqëria Kulturore Artistike Gryka e Kaçanikut)
* Rasim Rexhepi në "Bota Sot"

## Burimi i të dhënave
Koleksionisti (revistë)

Revista "Koleksionisti" është organ i federatës së Koleksionistëve shqiptarë. Revista del dy herë ne vit.

## Ballina të revistës 

Skeda:Koleksionisti, nr. 21.JPG
Skeda:Koleksionisti, nr. 20.JPG
Skeda:Koleksionisti, nr. 19.JPG
Sabrie Vokshi

**Sabrije Vokshi** e njohur më së shumti si **Bije Vokshi** (Gjakova, 1896 - Prishtinë, 23 prill 1984) ishte një grua e shquar e lëvizjes komuniste para dhe gjatë rezistencës shqiptare.

## Biografia 
U lind në Gjakova, e mbesa e Sylejman Vokshit dhe halla e Asim Vokshit. Bije Vokshi ishte luftëtare e veprimtare e Komitetit për mbrojtjen kombetare të Kosovës, pastaj ishte komuniste e grupit të Shkodrës. Shtëpia e Bije Vokshit ishte bazë e ilegalitetit ku Bija përgatiste ushqimin, lante rrobat e ushtarëve dhe aty strehohej edhe Enver Hoxha. Më 1942 Bije Vokshi u dërgua në Kosovë për të ndihmuar organizatën e luftës ANÇ të popullit kosovar. Bije Vokshi ishte delegate në Konferencën e Bujanit (1943-44), aty foli në emër të grave antifashiste të Kosovës.

## Referime
Monolog (Artan Fuga)

**Monolog** libër nga Shkenca sociale me Autor Artan Fuga. Shtëpia botuese: "Dudaj", viti i botimit 2010. Eaqet e librit 296.
ISBN 978-99943-0-146-1

Autizmi mbetet mekanizmi thelbësor i funksionimit të mediave totalitare. Ato perceptojnë si informacione vetëm të dhënat informative që janë në përputhje me parimet ideologjike dhe politike që i drejtojnë. Shohin atë që duan të shohin, dëgjojnë atë që duan të dëgjojnë.
Mendohet se publiku flet dhe reagon njësoj si media. Se, në parim, midis publikut dhe medias nuk ka asnjë dallim. Pushteti, mediat e kohës dhe publiku shpallen se janë e njëjta gjë: një unitet i tre elementëve që, vetëm në pamje relative dhe shumë të sipërfaqshme duken si të veçuar prej njëri-tjetrit. Nga kjo pikëpamje, vetëm sistemi i komunikimit brenda tyre mbetet një monolog gjigant, një e folur më vete, një komunikim me veten. Pra, një lloj autizmi kolektiv me përmasa të gjera dhe për disa dekada me radhë, pasojat e të cilit vazhdojnë të ndihen në opinionin publik shqiptar edhe shumë vite pas rënies së atij që quhej modeli socialist i shoqërisë shqiptare.
Gramatika e gjuhës shqipe për të gjithë

**Gramatika e gjuhës shqipe për të gjithë** me Autor Bahri Beci. Shtëpia botuese: "EDFA", faqet e librit 256. ISBN 978-99927-867-7-9
Llullë

parapamje|Një lullë e bukur
**Llullat**, ose **çibukët** me kokë të rrumbullakët e të thelluar, që mbushen me duhan të grirë për t'i thithur tymin në lashtësi janë përdorur për të tymosur bimë të tjera e droga, sidomos për qëllime mjekësore.

Llullat prej balte të pjekur janë punuar nga poçarët, si p.sh., në Farkë të Tiranës deri në shek. XVIII-XIX. Krahas tyre janë punuar llulla e cigarishte prej druri, sidomos në fshat. Zeja e punimit me çark të llullave u zhvillua në qytete, veçanërisht në Shqipërinë e Mesme. Zejtarët përdornin dru të fortë bushi, grifshe, degë shqope etj. Në vitet 20-30 të shek. XX filloi madje eksportimi si lëndë e parë gjysmë e gatshme e rrënjës së shqopës. Pas viteve '50 Shqipëria kaloi në përpunimin e plotë të rrënjës së shqopës (Erica arborea) dhe filloi prodhimi industrial i llullës. Llulla prej shqope janë prodhuar para viteve '90 në një fabrikë të veçantë të ngritur në Tiranë, dhe eksportoheshin në shumë vende të botës.
Teme Sejko

thumb|Teme Sejko
**Teme Sejko** (Konispol, 25 gusht 1922 - 31 maj 1961) ka qenë anëtar i Lëvizjes Nacional Çlirimtare, themelues i çetës Çamëria, ushtarak dhe komandant i flotës detare shqiptare dhe i bazës detare në Durrës. U ekzekutua më 1961 se u pandeh të ishte kryetari i një grupi pro-sovjetik që po planifikonte një *grusht shteti* kundër Enver Hoxhës duke ia shitur marinën shqiptare Flotës së Gjashtë të Shteteve të Bashkuara.

## Biografia 
U lind në Konispol në gjirin e një familjeje pronarësh nga Filati i Çamërisë, i biri i Mehmet Sejkos dhe Shyqëranies, mbesa e Alush Takës, ndër krerët e Luftës së Vlorës. Teme Sejko kishte dy vëllezër, Taho dhe Sulo, dhe dy motra, Nurie dhe Merushe. Një nga motrat e tij ishte e martuar me Rexhep Plaku, një pronar i madh nga Konispol. Babai i tij dërgoi Temen në Tiranë, Sarandë dhe Shkodër për të studiuar.

Gjatë Luftës së Dytë Botërore, anëtar i rezistencës shqiptare, ai ishte një nga themeluesit e çetës “Çamëria”. Pas çlirimit mbaroi studimet e tij në Akademinë Ushtarake Voroshilov në Moskë dhe më 17 janar 1958 u bë kundëradmiral i Flotës Shqiptare.

Më 5 korrik 1960 u arrestua nga Sigurimi me akuzën se ishte pjesëmarrës në një komplot kundër-revolucionar në bashkëpunim me grekët, jugosllavët, italianët dhe Flotën e 6të të Shteteve të Bashkuara në Mesdhe për të rrëzuar regjimin e kohës. U arrestua me gjashtë komandantë të tjerë, ndër ta i vëllai Taho Sejko, Liri Belishova dhe Tahir Demi. Iu bë gjyqi në maj të 1961, kur më 31 maj Teme u pushkatua së bashku me dy krerë të tjerë të Ushtrisë Popullore dhe Partisë së Punës, Tahir Demin, Abdyl Resulin dhe Hajri Manen.

Dy vëllezër të tjerë të Temes dhe djali i tij, Sokoli, u vranë po ashtu. Njëri vëlla, Suloja, si dhe e shoqja Shpresa, u vetëvranë.

Pas ekzekutimit, Zyra e Inteligjences Detare raportoi se Sejkoja ishte figurë kyçe e Çarjes sovjeto-shqiptare. 

## Referime
Shqiptari (2010)

**Shqiptari** ose **Der Albaner** është një film shqiptaro-gjerman i vitit 2010 i realizuar nga Neue Schönhauser Filmproduktion me regji të Johannes Naber si dhe drejtor fotografie Sten Mende.  

## Përmbajtja 
Ky film  është një dramë migracioni e thellë dhe epike. Paraqitet Gjermania nga pikëpamja e një emigranti ilegal si dhe e drejton vështrimin në një vend të harruar në mes të Europës, duke ndihmuar për të kuptuar më mirë njerëzit atje dhe fatet e tyre. Një djalë i ri shumë simpatik shqiptar kërkon të martohet me Etlevan, bija e një komshiu, por babai i saj ka premtuar se do e martojë me një tjetër burrë, i cili i ka premtuar se do ti japi si shpërblim 10,000 Euro. Por kur marrin vesh që Etleva pret një fëmijë të Arbenit, familja e tij revoltohet dhe vëllezërit e saj duan te hakmerren. Ai vendos të iki menjëherë në Berlin. Péor aty ndeshet me shumë telashe sepse nuk kishte as leje qëndrimi, probleme në gjuhën gjermane etj... Por në fund ai mëson se si t'ja dali mbanë dhe të mbijetojë!

Regjizor: Johannes Naber
Skenarist: Alexander Steimle, Johannes Naber,

## Interpretojnë 
* Nik Xhelilaj - Arben
* Stipe Erceg	- Damir
* André Hennicke	- Apotheker
* Luan Jaha - Onkel
* Young - Shin Kim		
* Çun Lajçi - Vater
* Eva Löbau - Nicola
* Marian Meder - Kioskbesitzer
* Yllka Mujo - nëna e Etlevas 
* Fitim Quenaj
* Bruno Shllaku - Sali
* Ivan Shvedoff - Slatko
* Xhejlane Terbunia - Etleva
* Amos Zaharia - Ilir

## Burimet 
## Ndërlidhje te jashtme 
* https://web.archive.org/web/20150801085313/http://der-albaner.de/
Ibrahim Ibishi

**Ibrahim Ibishi**,  (16 dhjetor 1953, Kremenatë e Gallapit – 25 nëntor 2010, Prishtinë), poet, tregimtar, romansier dhe kritik letrar.

## Biografia 
Me profesion ishte mësimdhënës i Gjuhës shqipe dhe letërsisë dhe mësues klasor. Përpos profesionit të mësimdhënësit ai kishte afinitet për krijimtari letrare në zhanre të ndryshme letrare. Romani “Shtjella e vetmisë“, që botoi SHB “Rilindja“, në vitin 2000, nga SHSH të Kosovës u shpall libri më i mirë i botuar në prozë.  

Ibishi kishte bashkëpunuar me shumë revista, gazeta e mediume të shikuara, si : “Bota e re“, “Zëri i rinisë“ (më vonë “Zëri“), “Rilindja“ (më vonë “Bujku“), “Pionieri“, “Fjala“, “Jeta e Re“, “GEP – i“, “Kosovarja“, “Shkëndija“, “Bota sot“, “Koha ditore“, “Ylliria Post“, “Lajm“, “RTK“, “Nositi“, "Dardanë“, "Jehona e Bujanocit", “Kalendari letrar“, “Verbi“ e ndonjë tjetër.  

Vdiq në Prishtinë, më 25 nëntor 2010.

## Veprat 
### Poezi 
* “Varr në qiell“, 1995
* “Kaçurrelja që vrapon pas erës“, 2004
* “Baladë shiu“, 2008

### Prozë 
* “Shiu për kërpudha“, 1995
* “Korbat mbi muranë“, 1996
* “Shtjella e vetmisë“, 2000 roman
* “Trëndafil në varrezë", 2000 roman
* “Njerëzit e vjeshtës...“.  

## Referimet 
## Lidhje të jashtme 
* https://web.archive.org/web/20111201062046/http://www.radiopremiera.info/pre/index.php?option=com_content&view=article&id=524:ibrahim-ibishi-poeti-qe-shijoi-stinen-e-tij-te-jetes-vjeshten&catid=1:latest-news&Itemid=50
* http://orashqiptare.blogspot.com/2013/06/ibrahim-ibishi.html
* http://prishtinapress.info/perkujtojme-mesuesin-poetin-prozatorin-dhe-kritikun-letrar-ibrahim-ibishi/
* http://www.peqinilive.net/t182-poeti-yne-ibrahim-ibishi
* http://cakolli.wordpress.com/2009/01/11/ibrahim-ibishi-magjia-e-shkrimit/
* http://emigranti-cakaj07.blogspot.com/2010/11/interviste-me-poetin-dhe-kritikun.html
Busoteka

**Busoteka** thirret mini bibliotekat e plasuara nëpër autobusë.

Busoteka në faktë është një regalë në të cilin janë të plasuar disa libra e të cilët udhëtarët gjatë kohës së udhtimit të tyre mund të lexojnë.  Busotekat e tilla janë të njohura në rrjetin urbanistik të Hamburgut.
Konferenca e Teheranit

[thumb|Nga e majta:[Stalini|Jozef Stalinit, Franklin D. Rusvelt dhe Uinston Churchill në verandën e ambasadës Sovjetike në Teheran]]
**Konferena e Teheranit**, e  qujatur gjithashtu si  *Konferenca EUREKA* gjegjesisht. *Konferenca e Tre te  medhenjve* ishte takimi i Jozef Stalinit, Franklin D. Rusvelt dhe Uinston Churchill me 28 nëntor deri me 1 dhjetor, 1943, ne ambiente ku shumica e të cilave u zhvillua në ambasadën sovjetike në Teheran, Kjo ishte e para konference ne luften boterore midis Tre liderve te Fuqive te Medha (Bashkimi Sovjetik, Shtetet e Bashkuara dhe Britania e Madhe) në të cilat Stalini ishte i pranishëm. Konferenca te tjera pasuan me Konferencën e Kairos, Konferencen e Jaltës dhe me ate te Konferences se Potsdamit. Diskutimi u përqendrua nga kryesuesi i mbledhjes ne hapjen e një Fronti të dytë në Evropën Perëndimore.
1. Në të njëjtën kohë te nenshkronin një protokoll të veçantë, qe u ishte premtuar tre Fuqive te Medha per të njohe pavarësinë e Iranit:
Rusvelt, Churchill, Stalini dhe të gjithë ranë dakord të mbështesnin qeverinë e Iranit, te shprehur si në deklaratën e mëposhtme:
“Tre qeveritë kuptojnë se lufta ka shkaktuar vështirësi të veçantë ekonomike për Iranin, dhe ata janë dakord që ata do të vazhdojnë të vënë në dispozicion të qeverisë së Iranit ndihma të tillë ekonomike sa të jetë e mundur, ne sektore qe kane me shume nevoje emergjente si ne transporte, ne materiale të papërpunuara, dhe furnizime për nevojat imediate te popullit. ” (Deklarata e Tre Fuqive Lidhur me Iranin-1 dhjetor 1943)
*Qëllimi kryesore e konferencës ishte që të planifikojnë strategjinë përfundimtare për luftën kundër Gjermanisë naziste dhe aleatëve të saj.*
## Lidhje të jashtme
Konferenca e Teheranit 28 nentor – 1 dhjetor 1943 tek  Proletari.com
Shpend Ahmeti

**Shpend Ali Ahmeti** (lindi më 18 prill 1978) është një politikan kosovar që ka shërbyer si kryetar i Prishtinës. Ai ishte kryetari i Partisë Fryma e Re, e cila u shkri në Vetëvendosje në vitin 2011 dhe shërbeu si nënkryetar i tyre. Megjithatë, pas mosmarrëveshjeve të brendshme ai u largua nga partia në vitin 2018 për t'u bërë kryetar i Partisë Socialdemokrate të Kosovës. Në vitin 2019 ai u bë një politikan i pavarur.

Ahmeti morri pjesë në zgjedhjet e 3 nëntorit 2013 për kryetar të Prishtinës, ku në raundin e parë të zgjedhjeve, Ahmeti ishte rreth 8000 vota prapa Isa Mustafës, por në raundin e dytë më 1 dhjetor 2013 ai fitoi me rreth 2500 vota. Mustafa akuzoi Ahmetin për mashtrim. Fitorja e Ahmetit u konfirmua më pas duke i dhënë fund mandatit 15 vjeçar të LDK-së në kryeqytetin e Kosovës.

Në tetor 2017 ai kandidoi sërish për zgjedhjet lokale si kandidat i Vetëvendosjes dhe me sukses arriti të mbajë postin e tij si kryetar i Prishtinës.

## Arsimi 
Studimet universitare i ka filluar më 1996 në Universitetin Amerikan të Bullgarisë (AUBG) për ekonomi dhe administrim biznesi, duke u specializuar në ekonomi të aplikuar dhe administrim biznesi. Ka përfunduar studimet master në politika publike më 2004 në Universitetin e Harvardit, duke u specializuar në zhvillimin politik dhe ekonomik.

Gjatë kohës së studimeve në AUBG, Ahmeti ishte senator dhe më pas kryetar i qeverisë studentore atje, si dhe udhëheqës i komuniteteve të ndryshme (nga më shumë se dhjetë vende) përgjatë një periudhe të reformave në universitet.

Prej vitit 2005 Shpendi është ligjërues i politikave publike dhe politikave ekonomike ndërkombëtare në Universitetin Amerikan të Kosovës (AUK).

## Politika 
Shpend Ahmeti u zgjodh kryetar i Komunës së Prishtinës me balotazhin e 1 dhjetorit të vitit 2013 ku ai mori rreth 2500 vota më shumë se paraardhësi i tij Isa Mustafa ndërsa fitoi mandatin e dytë më 2017 poashtu në balotazh.

Gjatë periudhës 2011-2018 ishte nënkryetar i Lëvizja Vetëvendosje, i zgjedhur nga Këshilli i Përgjithshëm. Ai u tërhoq nga nga Vetëvendosje më 7 mars 2018.

Përveç shqipes, Ahmeti flet edhe gjuhën angleze, serbo-kroate, maqedone, bullgare dhe ka njohuri të gjuhës gjermane.

## Çmimet 
Me janar të 2015-ës, Ahmeti është zgjedhur kryetari më i mirë bashkiak në botë për atë muaj sipas Citymayors. Në rubrikën e kësaj organizate "Kryetari i Muajit" për këtë muaj e ka zgjedhur Ahmetin. “Zgjidhja e Shpend Ahmetit në krye të Prishtinës ishte një ndryshim i madh. Ahmeti e ka rrëzuar nga pushteti një prej liderëve më të mëdhenj të Kosovës, partia e të cilit kishte udhëhequr 14 vite pas luftës. Ahmeti e përfaqëson Vetëvendosjen, një parti politike e formuar në vitin 2005”, shkruan ndër të tjera “CityMayor”.

Ahmeti është fitues i disa çmimeve e shpërblimeve si World Bank Spot Award dhe i atij në European Debating Championships.

## Jeta private 
Ahmeti jeton në Prishtinë me bashkëshorten Ardiana Gjinolli dhe dy fëmijëve të tyre, Tean dhe Anrin.

## Referime
Qemajl Ahmeti

## Biografia 
I lindur më 27 shkurt 1959 në fshatin Përlepnicë, Gjilan. Inxhinier i diplomuar i elektroteknikës. Jeton në Prishtinë, është i martuar, ka dy fëmijë (dy djem).

## Shkollimi 
Fillor : Gjatë viteve shkollore 1966/67 - 1973/74 në shkollën fillore “Skënderbeu“ në vendlindje.

I mesëm : Gjimnazin në drejtimin natyroro-shkencorë gjatë viteve shkollore 1974/75 – 1977/78 në gjimnazin “Zenel Hajdini“ në Gjilan.

Superior : Fakultetin Elektroteknik, degën e Elektronikës gjatë shkollore 1978/79 – 1982/83 në Fakultetin Teknik në Prishtinë.

## Punësimi 
* Profesor i lëndëve elektroteknike - në shkollën e mesme elektroteknike “Gjin Gazulli“ (atëherë “Milladin Popoviq“) në Prishtinë prej 02.11.1983 deri më 31.08.1992
* Zëvendësdrejtor në shkollën e mesme elektroteknike “Gjin Gazulli” në Prishtinë prej 21 shkurt 1992 deri më 31 gusht 1997
* Profesor i lëndës “Programimi”- në shkollën e mesme elektroteknike “Gjin Gazulli“ në Prishtinë prej 01.09.1997 deri më 31.08.2000
* Përgjegjës për Telekomunikacion - në Departamentin e Postës dhe Telekomunikacionit prej 01.06.2000 deri më 31.01.2002
* Drejtor i seksionit teknik dhe konkurrimit të rrjetave - në Drejtoratin për infrastrukturë telekomunikuese prej 01.02.2002 deri më 30.04.2002
* Anëtar i Komitetitit për Arsim e Shkencë i Kuvendit Komunal të Prishtinës prej 01.02.2002 deri më 01.07.2003
* Anëtar i Komitetit për Politikë e Financa i Kuvendit Komunal të Prishtinës prej 01.07.2003 deri më 18.10.2007
* Këshilltar politik për telekomunikacion i ministrit në MTPT - prej 01.05.2002 deri më 04.12.2004
* **Ministër i Transportit dhe Postë-Telekomunikacionit të Kosovës** - prej 04.12.2004 deri më 10.01.2008, i nominuar drejtëpërdrejt nga Presidenti historik dr.Ibrahim Rugova
* Profesor i lëndës “Infrastruktura e komunikacionit Postar dhe i Telekomunikacionit” në Kolegjin Universitar “Tempulli” nga marsi 2008 deri në shtator 2008.
* Këshilltar i lartë politik i Ministres Kelmendi në Ministrinë e Drejtësisë prej 06.10.2008 deri më 18.10.2010

## Biblografia 
* 1. Recensent i librit “Elektronika I” për vitin e dytë për shkollat e mesme elektroteknike
* 2. Autor i dispensës “Programimi” për vitin e katërt të shkollës së mesme elektroteknike të profesionit Elektroteknik i Kompjuterëve
* 3. Bashkautor i dispensës për lëndën “Elektronika II” për vitin e tretë të shkollës së mesme elektroteknike

## Veprimtaria Politike 
* Anëtar i LDK-së prej themelimi. Gjatë kësaj kohe ka qenë Kryetar i Aktivit, Kryetar i Nëndegës, Anëtar i Kryesisë së Degës etj.
* Kryetar i Degës së Dytë të LDK-së në Prishtinë që nga viti 1997 deri më 30.10.2010.
* Delegat i kuvendit të LDK-së dhe anëtar i Këshillit të Përgjithshëm të LDK-së në 3 mandate.
* Aktualisht Delegat i kuvendit të LDK-së, Anëtar i Këshillit të Përgjithshëm të LDK-së dhe Anëtar i Kryesisë së Degës së Dytë të LDK-së në Prishtinë.
Njësia administrative Gruemirë

**Komuna Gruemirë** është një komunë në Rrethin e Malësisë së Madhe në Shqipëri.

## Gjeografia 
Komuna Gruemirë kufizohet në veri me Komunën Qendër dhe Komunën Shkrel, në lindje me Komunën Pult, në jug me Komunën Rrethinat dhe në perëndim laget nga Liqeni i Shkodrës.

## Historia 
Emri i kësaj komune mban emrin nga një fshat ne qendër të kësaj komune i quajtur Gruemirë emri i këtij fshati vjen nga një grua e mirë e cila po mbushte ujë tek pusat e asaj kohe që ndodheshin afër kroit në veri të fshatit Gruemirë,ndërsa kalonin disa udhëtar të lodhur nga udhëtimi i kërkuan ujë nga boliera e saj, por në atë kohë ishte verë e that dhe pusat kishin shumë pak ujë ndonëse vetëm atë ujë kishte pas i sqarojn se ishin në një fshat tjetër në verilindje të fshatit Gruemirë sot i quajtur Grud-Fushë dhe i kërkuan ujë pasi ishin të etur nje gruas që po mbushte ujë dhe ajo ua mohoi madje i gjuajti me gur pasi i dëgjoi këto fjalë gruaja e mirë u dha ujë të pinte pastaj udhëtarët thanë per fshatin e asaj gruas që nuk u dha ujë të pinte që është fshati i gruas të keqe sot i quajtur (Grudë),ndërsa për fshatin e gruas të mirë që u dha ujë të pinte e quajtën fshati i gruas së mirë. Që në atë kohë emri i kësaj zone mbeti emri "Gruemirë". Emri i zonës apo katundit ndeshet në kadastrat e Venedikut shek. XV si *Grouemire*.

## Referime 
## Shih edhe
Fakulteti i Arkitekturës dhe Urbanistikës i Universitetit Politeknik të Tiranës

**Fakulteti i Arkitekturës dhe Urbanistikës** i Universitetit Politeknik të Tiranës është një institucion publik i arsimit të lartë në fushën e arkitekturës dhe urbanistikës në Tiranë, Shqipëri. 

Fakulteti i Arkitekturës dhe Urbanistikës përbëht nga Departamenti i Arkitekturës (DA), Departamenti i Urbanistikës (DU), Departamenti i Restaurimit dhe Teknologjisë së Arkitekturës (DRTA) dhe Qëndra e Kërkimit Shkencor (QKSH).

## Historia 
Dega e Arkitekturës u hap në vitin 1969, si pjesë e Fakultetit të Inxhinierisë të Universitetit të Tiranës. Në vitin 1983 u krijua Fakulteti i Inxhinierisë së Ndërtimit në kuadrin e Universitetit të Tiranës, ku bëntë pjesë Dega Arkitekturë. Më pas, në vitin 1984, Katedra e Urbanistikës u nda nga ajo e Arkitekturës. Në vitin 1993 u krijua Departamenti i Arkitekturës dhe Urbanistikës në kuadrin e Universitetit Politeknik të Tiranës, të rrithemeluar më 1991. Në fillim të vitit 2013 departamenti u shkëput nga Fakulteti i Inxhinierisë së Ndërtimit dhe u shndërrua në Fakultetin e Arkitekturës dhe Urbanistikës.

## Studimi 
Programet e studimit që ofron Fakulteti i Arkitekturës dhe Urbanistikës:
* Bachelor në Arkitekturë Interieri dhe Dizajn
* Master profesional në Restaurim Monumentesh Kulture
* Master shkencor në Arkitekturë (Program i integruar studimi 5 vjeçar)
** Profili Arkitekturë
** Profili Urbanistikë
* Doktoratë në Arkitekturë, Urbanistikë dhe Restaurim

## Shiko dhe 
* Fakulteti i Ndërtimtarisë dhe Arkitekturës i Universitetit të Prishtinës
* Fakulteti i Arkitekturës dhe Inxhinierisë i Universitetit Epoka

## Referimet 
## Lidhje të jashtme 
* Faqja zyrtare e Fakultetit të Arkitekturës dhe Urbanistikës
* Faqja zyrtare e Universitetit Politeknik të Tiranës
Rajonet e Guajanës

thumb|194px|Rajonet në Guajana
**Guajana** është pjesëtuar në 10 Rajonet. Numri i banoreve në Guajana janë tërhequr për herën e fundit me 15 shtator 2002.
Vladimir Maslachenko

**Vladimir Maslachenko**, i lindur më 5 mars 1936, lojtar futbolli ish-Bashkimin Sovjetik.  Luaj me Bashkimin Sovjetik ekip futbolli.  Vdiq 28 nëntor 2010 në Moskë.
Afrim Mula

**Afrim Mula** lindi më 1954 në Gjakovë, montazhier filmik në TV Prishtina.
* Ka montuar shumë emisione e filma dokumentare në TVP.
* Student i degës se montazhit filmik në FDU - Beograd.
Salih Gjuka

**Salih Gjuka - Dukagjini** (1876-25 tetor 1925), jurist, mësues, ishte një nga nënshkruesit e Deklaratës së Pavarësisë së Shqipërisë.

## Jeta 
Salih Gjuka lindi në Pejë, në vitin 1876. Mësimet e para i mori në vendlindje, ndërsa të mesmet në Shkup. U regjistrua në Fakultetin e Drejtësisë, në Selanik. 
Pas mbarimit të studimeve, nisi punën në gjykatën e atij qyteti. Në vitin 1909, megjithëse ilegalisht, punoi pa u lodhur për çeljen e shkollës shqipe në Pejë. Ndërsa në vitin 1910, me përkrahjen e atdhetarëve Bajram Curri, Hasan Prishtina etj. u bë mësuesi i parë i shqipespër nxënësit shqiptarë, në shkollën Normale dhe Gjimnazin e Shkupit. Në këtë mision të shenjtë, aty pati përkrah atdhetarin e njohur Bedri Pejani. Mori pjesë me armë në dorë në kryengritjen e përgjithshme të viteve 1910-1912. Me nismën e tij, në prill 1912 u formua në Selanik, klubi “Bashkimi”, në favor të edukimit të ndjenjave atdhetare dhe përhapjen e gjuhës shqip.

Si përfaqësues nga Kosova dhe delegat i Pejës, Gjakovës, Plavës e Gucisë, mori pjesë në shpalljes e pavarësisë kombëtare dhe firmoi aktin me siglën “Salih Gjuka”. U zgjodh këshilltar i Pleqësisë (Senatit). Në kohën e qëndrimit në Vlorë, Sali Gjuka ishte ndihmës i Luigj Gurakuqit për problemet e arsimit. Për këtë gjë dëshmojnë dhe artikujt e botuar në gazëtën "Përlindja e Shqipniës".

Në janar 1913 filloi punën si drejtor i arsimit për qarkun e Beratit. Menjëherë hapi shkollën Normale të përkohëshme. Pjesa më e madhe e nxënësve ishin nga Kosova, të cilët më pas shkuan në vendlindje, ku çelën shkolla në gjuhën amtare. Gjithashtu, ranë në sy puna e zelli i madh i tij për çeljen dhe funksionimin e mjaft shkollave shqipe në ato zona. Po kështu, ishin të shumtë artikujt e tij, publikuar në shtypin e kohës për çështje të gjuhës, etnografisë e tjerë.

Megjithëse shërbeu drejtor arsimi, Sali Gjuka nuk u shkëput nga ngjarjet politike e shoqërore të kohës. Ai ishte ndër organizatorët e Kongresit të Lushnjës dhe përkrahu Lëvizjen e qershorit 1924.

Në vijim të përndjekjeve të mëparshme, në vitin 1920 e intriguan për një faj, të cilin nuk e kishte kryer. Saliun e akuzuan se, gjoja, kishte marrë pjesë në vrasjen e Abdyl bej Ypit. Për këtë e dënuan 10 vjet burg, 4 nga të cilat i vuajti.

Pas fitores së Revolucionit të qershorit 1924, kur e liruan të pafajshëm nga burgu, Salih Gjuka punoi  pak kohë drejtor i shkollës plotore të Beratit. Patrioti i madh Bajram Curri, duke njohur e çmuar lart veprën atdhetare dhe ndihmesën e Sali Gjukë Dukagjinit në fushën e arsimit e të shkollës shqipe, iu përgjigj kështu Fan Nolit, kur ky i kërkoi mendim për postin e ministrit të Arsimit, në Qeverinë Demokratike të asaj kohe: "*Si unë vetë, ashtu dhe tërë kosovarët e çmojmë plotësisht rëndësinë që ka Ministria e Arsimit dhe prandaj kemi të mëdhe dëshirën që atë vend ta zejë një njeri kompetent, i zoti i punës dhe që të ketë dhënë prova në jetën e vet të sakrificave, që bëri populli ynë...Këto cilësi i gjejmë mjaft të shkëlqyeshme në personin e Sali Gjukës*".

Vdiq i sëmurë nga tuberkulozi më 25 tetor 1925 në Berat.

## Shih edhe 
* Rilindja Kombëtare Shqiptare

## Burimet
Aristidh Ruçi

**Aristidh Ruçi** (Sheper, 11 mars 1875 - Vlora, prill 1950) ka qenë veprimtar i çështjes kombëtare, nënshkrues i Deklaratës së Pavarësisë së Shqipërisë dhe ekonomist shqiptar.

## Biografia 
U lind në Sheper të Zagorisë, 9 vjet më vonë se Andon Zako Çajupi në të njëjtin fshat. Vijoi mësimet në gjimnazin “Zosimea” në Janinë. Gjatë fundit të shek. XIX dhe fillimit të shek. XX gjendet në Janinë. Pas veprimtarisë aty, vendoset në birth_placeorë, ku në vitin 1908 angazhohet në themelimin e klubit patriotik “Labëria”. Po atë vit fillon përpjekjet për mësimin e gjuhës shqipe te të vegjlit. Me armë në dorë merr pjesë në kryengritjen e përgjithshme më 1911. Si delegat I Vlorës merr pjesë në kuvendin që shpalli pavarësisë dhe firmoi aktin me siglën “A. Rruçi”. Mori pjesë në Luftën e Vlorës në vitin 1920. Anëtar i federatës “Atdheu” me kryetar Avni Rustemin. U aktivizua në jetën administrative të qytetit të Vlorës ; u zgjodh anëtar i kryesisë së Bankës Kombëtare Shqiptare më 1937 ; inspiroi krijimin e degës së Kryqit të Kuq në Vlorë. Pushtuesit fashistë e internuan në Itali. Vdiq në Vlorë.

## Referime
Qazim Kokoshi

**Qazim Kokoshi** (Vlora, 1882 - 1945) nënshkrues i Deklaratës së Pavarësisë së Shqipërisë.

## Biografia 
Qazim Kokoshi lindi në qytetin e Vlorës. Mësimet e para i mori në shkollën turke të qytetit të Vlorës dhe më pas shkoi në Janinë, ku mbaroi gjimnazin “Zosimea”. Pas mbarimit të asaj shkolle aty rreth fillimit të viteve 1900 u kthye në vëndlindje dhe u angazhua në Klubin “Labëria”, ku punoi për përhapjen e gjuhës shqipe në fshatrat e Vlorës.

Mori pjesë në kuvendin e Vlorës në nëntor 1912, si delegat i Vlorës. Firmoi aktin e pavarësisë me siglën “Qazim Kokoshi”. Në gusht 1913, Qeveria e përkohshme e Vlorës e caktoi me detyrën e nënprefektit të Lushnjës. Pasi punoi afro shtatë muaj në atë detyrë, në shkurt 1914 u emërua me detyrën e kryesekretarit të Prefekturës së Vlorës. Pas rënies së Qeverisë së Vlorës, u caktua anëtar i delegacionit për të zhvilluar takimin me Princ Vidin.

Konkuroi në zgjedhjet parlamentare që u zhvilluan në vitin 1921 ku dhe u zgjodh deputet i Parlamentit të parë shqiptar. Pas tre vjetësh, në Lëvizjen e qershorit të vitit 1924, u bashkua me grupin opozitar që udhëhiqej nga Fan Noli e Luigj Gurakuqi. Pas dështimit emigroi në Itali e më pas në Austri. Më 1928 u kthye në atdhe pas amnistisë së mbretit, por në vitin 1932 u arrestua si pjesëmarrë në t'ashtuquajturën "Lëvizja e Vlorës" bashkë me Hasan Dostin, Skënder Muçon, etj. dhe u burgos, për te dalë sërish më 1936.

Pas vrasjes së të dhëndrit të tij, dëshmorit Reshit Çollaku, Kokoshi u arrestua nga GESTAPO-ja dhe u internua në Bergamo.

Në prill 1946, komunistët arrestuan Qazim Kokoshin, i cili ishte kthyer në Shqipëri nga internimi nazist, në vitin 1945. I izoluar në hetuesinë e Vlorës, vdiq nga torturat.

## Referimet
Abaz Çelkupa

**Abaz Dilaver Çelkupa** (1855-1926) nënshkrues i Deklaratës së Pavarësisë së Shqipërisë.

Abaz Efendi Çelkupa lindi në Durrës. Ndihmoi kryengritjet sporadike, që shpërthenin me qëllim mposhtjen e forcave osmane. Lidhi bashkëpunime me patriotët jashtë atdheut, përmes letërkëmbimeve dhe bujtjeve. Në kryengritjen e përgjithshme të vitit 1910, Celkupa u angazhua denjësisht dhe ndihmoi luftëtarët e zonës së veriut në veprimet e tyre luftarake. Priti në Durrës Ismail Qemalin e më pas, bashkë me delegatët që e shoqëronin atë, mbërriti në Vlorë, në ditët e fundit të nëntorit 1912, ku mori pjesë në mbledhjen e parë të kuvendit të Vlorës, kuvend i cili vendosi pavarësimin e Shqipërisë nga Turqia. Aktin e pavarësisë kombëtare e firmoi edhe Abas Çelkupa, si delegat i Durrësit, me siglën “Abas Dilaver”. Çelkupa vdiq në Durrës.

Abaz Dilaver Celkupa rrjedh nga nje familje njohur patriotike e Durresit. Autoritet me ndikim dhe nderlidhes i Ismailit Qemalit me patriotet e tjere shqiptare gjate kohes kur ky i fundit kryente funksione te larta ne Turqi. Eshte krijues i pare i Postes Shqiptare te Durresit dhe i specialist i radio-nderlidhjes dhe bente komunikimin me alfabetin mors, po ashtu edhe me pas ndihmonte plakun e Vlores mbas shpalljes se pavaresise ne komunikimin me kancelarite e huaja.

Abazi priti personalisht ne Durres Ismail Qemalin dhe e strehoi ne shtepine e vet disa dite per shkak se ai u semur nga tifo me temperature te larte dhe me pas e shoqeroi ate me Dom Nikoll Kacorrin ne karrocen e vet per ne Vlore per shpalljen e pavaresise, te veshur te tre si prifterinje.
Veli Harçi

**Veli Harxhi** (Gjirokastër, 1850 - Vlorë, 1914) ishte veprimtar i klubit patriotik të qytetit, bashkë me Idriz Gurin e Hysen Hoxhën.

Bashkë me këtë të fundit, përfaqëson Gjirokastrën në kuvendin e Vlorës dhe firmoi aktin e pavarësisë, me siglën “Veli Harçi”. Harçi u gjend në Vlorë ditët e vendimit historik, duke pritur aty më pas delegatin tjetër gjirokastrit Hysen Hoxha dhe të tjerët. Kur këta u vonuan rrugës për në Vlorë nga bandat greke, që ndodheshin në jug të vendit. Lindur nga gjysma e dytë e shek. XIX dhe jetoi deri rreth dekadave të para të shek. XX në Gjirokastër.

## Shiko edhe 
* Nënshkruesit e Deklaratës së Pavarësisë së Shqipërisë